Fjerde DM-afdeling blev kørt søndag på Ørnedalsbanen ved Sæby - og selv om Rasmus Nielsen noget uvant måtte se sig slået og sat ned på andenpladsen i A-finalen, ligger han så suverænt i DM-serien, at han allerede nu kan kalde sig dansk mester. Heller ikke i dagens såkaldte superfinale lykkedes det Rasmus Nielsen at køre sig i front - her sluttede han på en 3. plads. Men det ændrer ikke på, at han ikke engang behøver at køre femte og sidste afdeling af DM for at kalde sig dansk mester.

Referat:
For fjerde år i træk kan den nordjyske kører Rasmus Nielsen kalde sig dansk mester i Rally Cross.